als_Latn dik_Latn sag_Latn
Ekstradohet nga Roma drejt vendit tonë shqiptari, Kreshnik Daci, 26 vjeç, lindur në Elbasan.
Ky person ishte shpallur në kërkim ndërkombëtar pasi është dënuar me 6 vite burg
për veprën penale të "prodhimit dhe shitjes së narkotikëve".
Gjatë operacionit të koduar "Shtegtari i natës" zhvilluar më datën 31 gusht 2010 ku polica dispononte informacione se Kreshnik Daci do të shiste drogë të llojit kanabis sativa, ky person është mbajtur në vëzhgim nga shërbimet e policisë.
Daci pasi ka zbuluar se po ndiqej nga policia ka hedhur në tokë një qese me lëndë bimore të llojit kanabis sativa dhe është larguar duke përfituar nga errësira.
Ky person po në vitin 2010, në bashkëpunim me disa persona të tjerë dyshohet se kanë kryer vjedhjen e një lokali.
Si rezultat i bashkëpunimit të Interpol Tirana me Interpol Romën, në Itali u bë i mundur arrestimi, me qëllim ekstradimi drejt vendit tonë i Kreshnik Dacit.
Në aeroportin Nënë Tereza në Rinas ky person i është dorëzua përfaqësuesve të Drejtorisë së Përgjithshme të Burgjeve.
als_Latn als_Latn als_Latn als_Latn als_Latn als_Latn als_Latn als_Latn